Here is a page extracted from Wikipedia that may contain CSS, HTML, and a lot of unformatted text.

Title: Cul de Morca
Content: O cul de Morca ye un cul situau en una d'as laderas de Moncayo, en o municipio de Anyón de Moncayo (provincia de Zaragoza).

Entre l'Alto del Corralejo (2.274 m) y penya Lobera (2.226 m), o suyo orichen se troba en o proceso d'erosión feito por a nieu d'un glaciar que bi heba mientres a zaguera glaciación, en o Pleistoceno superior (periodo Quaternario).

En o cul bi ha un pinar a on viven dica 24 especies diferents d'aus, entre as que destaca o carbonero garrapins (Periparus ater) y dimpués o papirroi (Erithacus rubecula), o reipetit (Regulus ignicapilla), a torda (Turdus merula), o pinchán (Fringilla coelebs) y o barcero (Troglodytes troglodytes). D'a flora que bi ha entre as gleras d'o cul destacan chinebros (Juniperus oxycedrus), piornos (Genista florida), aranyons (Prunus spinosa), pins royos (Pinus sylvestris) y graminias (Poaceae)..

Ye trescuzau por o sendero de gran recorriu GR 90.

Referencias

Vinclos externos
  Culs de Moncayo. www.turismodearagon.com.
  Puyada a Moncayo por o cul de Morca

Morca
Parque Natural de Moncayo